Diari Oficial de la Generalitat Valenciana


Sumari del DOGV 4165, del 10-01-2002 (2002/135)

Informació pública del concurs per a l'execució de les obres contemplades en el projecte d'urbanització del sector V.
---------------------------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/135


Data del document
:   21-12-2001

Organisme emissor
:   Ajuntament de Rafelbunyol

Tipus de document
:   Concurs

Descriptors 

:   * Rafelbunyol
    * contracte d'obres
    * urbanització
    * licitació

Informació pública del concurs per a l'execució de les obres contemplades en el projecte d'urbanització del sector V. [2002/M135]
  
D'acord amb el que preveu l'article 78 del Text Refós de la Llei de Contractes de les Administracions Públiques es realitza la convocatòria de contractació per procediment obert i sistema de concurs les obres contemplades en el projecte d'urbanització del sector V aprovat pel ple de l'ajuntament, en sessió de 13 de desembre de 2001, l'extracte del qual és el següent:
  
Objecte del contracte: l'objecte del contracte és l'execució de les obres compreses en el projecte d'urbanització del sector V, exclòs el capítol 7 relatiu a la jardineria, aprovat per este ajuntament en sessió de data 13 de desembre de 2001.
  
Tipus de licitació: el tipus màxim de licitació serà de 125.896.256 pessetes, equivalents a 1.347.538,66 euros, corresponents al pressupost d'execució per contracta més el 16% d'IVA
  
Garanties de la contractació:
  
Provisional: 4.484.339 pessetes (26.950,77 euros), equivalent al 2% del preu del contracte. Definitiva: 4% de l'import de l'adjudicació
  
Termini d'execució de les obres: el termini d'execució de les obres serà d'un màxim de huit mesos a partir del dia següent al de la data de l'acta de replantejament.
  
Forma d'adjudicació: concurs per procediment obert d'acord amb el que establix l'article 85 i següents del Text Refós de la Llei de Contractes de les Administracions Públiques (RDL 2/2000 de 16 de juny).
  
Presentació de proposicions: les proposicions es presentaran en la secretaria general de l'ajuntament, de 09.00 a 14.00 hores, durant els 26 dies naturals següents a la publicació de l'anunci de licitació.
  
Per al supòsit que l'últim dia de presentació coincidisca en dissabte, el dit termini s'entendrà que finalitza el primer dia hàbil següent.
  
Contingut de les proposicions: les proposicions constaran de tres sobres tancats, denominats A, B i C, i en cada u dels quals es farà constar el contingut i el nom del licitador.
  
Sobre A: proposició econòmica, s'ajustarà al model contingut en l'annex.
  
Sobre B: documents generals, expressats en el plec de condicions.
  
Sobre C: documentació complementària que inclourà la memòria tècnica d'acord amb el que preveu el plec de condicions.
  
Classificació del contractista:
  
- Grup A, subgrup 1, categoria c)
  
- Grup E, subgrup 1, categoria c)
  
- Grup G, subgrup 4, categoria d)
  
Qualificació de la documentació i obertura de sobres: l'endemà hàbil al dia en què concloga el termini de presentació de proposicions, la mesa de contractació en acte públic donarà conta de la qualificació de la documentació inclosa en els sobres B, i es procedirà a l'obertura dels sobres A, relatius a les proposicions econòmiques.
  
Criteris base per a l'adjudicació
  
Seran els continguts en el plec de condicions, el resum del qual és:
  
1. Oferta econòmica: de 0 a 50 punts.
  
2. Oferta tècnica: de 0 a 40 punts.
  
3. Menor termini d'execució de les obres: de 0 a 10 punts.
  
ANNEX
  
Model de proposició econòmica
  
(Nom) ..., major d'edat, veí de ..., amb domicili en ..., titular del DNI número .... expedit amb data ..., en nom propi (o en representació de ...., conforme acredite amb poder validat), assabentat del concurs tramitat per a adjudicar, per mitjà del procediment obert, les obres contemplades en el projecte d'urbanització del sector V de Rafelbunyol, es compromet a executar-les pel preu de ... pessetes (- euros), IVA inclòs.
  
Rafelbunyol, ... de ... de 200 ...